cyanic-selkie/wikianc huggingface dataset:
จริยธรรมทางธุรกิจ
อรรถาธิบาย
นอกจากนี้ นักเขียนทางเศรษฐศาสตร์เสรีนิยมชื่อดังอย่างมิลตัน ฟรายด์แมน (Milton Friedman) ได้กล่าวไว้ว่า
“…บริษัทต้องรับผิดชอบต่อลูกจ้างโดยตรง และความรับผิดชอบ (ของผู้บริหาร) โดยทั่วไปแล้วจะเป็นการทำเงินให้ได้มากที่สุดเท่าที่จะสามารถกระทำได้ ขณะเดียวกันพวกเขาก็ต้องทำให้สอดคล้องกับกติกาทางสังคมด้วย ทั้งในด้านของกฎหมายและธรรมเนียมปฏิบัติเชิงจริยธรรม …” (Friedman, 1970)
ในโลกตะวันตก จริยธรรมทางธุรกิจถูกให้ความสำคัญมากยิ่งขึ้นพร้อมกับแนวคิดเรื่องความรับผิดชอบทางสังคมของบรรษัท (corporate social responsibility) ตัวอย่างเช่น มีการจัดทำนิตยสารออนไลน์ Business Ethics เพื่อติดตามการทำงานของภาคธุรกิจในเรื่องของจริยธรรม ธรรมาภิบาล ความรับผิดชอบของบริษัท และความรับผิดชอบต่อสังคมอันเนื่องมาจากการลงทุน โดยนิตยสารดังกล่าวมีเป้าหมายสำคัญคือการส่งเสริมจริยธรรมในการปฏิบัติงานทางธุรกิจ และสนับสนุนการเติบโตของชุมชนผู้ปฏิบัติงานอย่างมืออาชีพและการลงทุนอย่างมีความรับผิดชอบ
จริยธรรมทางธุรกิจ เป็นแนวคิดที่สำคัญมากในสังคมปัจจุบันในการสร้างบรรทัดฐานใหม่ให้กับองค์กรธุรกิจ เพื่อให้ต้องหาสมดุลระหว่างผลกำไรและความรับผิดชอบต่อสังคม จริยธรรมทางธุรกิจเป็นมาตรการคอยกำกับการดำเนินธุรกิจของภาคเอกชนที่จะบอกว่าสิ่งใดถูกหรือสิ่งใดผิด ความเหมาะสม ของการแสวงหาผลประโยชน์อยู่ที่ใด นอกจากนี้ จริยธรรมทางธุรกิจทำให้การแสวงหากำไรจากการประกอบกิจการสามารถเป็นสิ่งที่ยอมรับได้จากสังคมและกลุ่มทางสังคมอื่นๆ เพราะประเมินแล้วว่าเป็นการแสวงหากำไรที่สมเหตุสมผล ไม่เกินพอดี หรือสร้างปัญหาให้แก่สภาพแวดล้อมและชุมชนในระยะยาว
ตัวอย่างการนำไปใช้ในประเทศไทย
สำหรับสังคมไทย จริยธรรมทางธุรกิจเป็นมาตรฐานในการประกอบกิจกรรมทางเศรษฐกิจ การผลิตสินค้า การบริโภค การบริหาร และการจัดจำหน่ายให้ได้รับผลตอบแทนตามสมควรและเป็นธรรมกับทุกฝ่าย ไม่ว่าจะเป็น ผู้ขาย ผู้ผลิต ผู้ซื้อ และผู้บริโภค เพราะถือว่าทุกตัวแสดงที่เข้ามามีความสัมพันธ์ทางธุรกิจระหว่างกันจำเป็นต้องมีจริยธรรมในการปฏิบัติต่อกัน
ในทางปฏิบัติแล้ว เรื่องของจริยธรรมทางธุรกิจได้รับความสนใจหลังจากการเคลื่อนไหวใหญ่ของประชาชนในเหตุการณ์พฤษภาทมิฬ และการส่งเสริมจริยธรรมและธรรมาภิบาลในระบบเศรษฐกิจหลังจากเกิดวิกฤติเศรษฐกิจปี พ.ศ. 2540 เรื่องของความโปร่งใส การตรวจสอบได้ และความรับผิดชอบต่อสังคมขององค์กรธุรกิจในภาคเอกชน แต่เหตุการณ์สำคัญที่ทำให้เรื่องของจริยธรรมทางธุรกิจถูกพูดถึงมากยิ่งขึ้นคือความสัมพันธ์ระหว่างนักธุรกิจกับการเมือง ไม่ว่าจะเป็นการเข้ามาแสดงบทบาททางการเมืองโดยตรงของนักธุรกิจ หรือการให้เงินอุดหนุนพรรคการเมืองเพื่อสร้างสายสัมพันธ์ และกดดันโดยอ้อมผ่านองค์กรต่างๆ จนทำให้เกิดข้อกังขาในเรื่องผลประโยชน์ทับซ้อน และการขัดกันเองในทางจริยธรรมทั้งทางธุรกิจและการเมือง เช่น การประมูลและล้มประมูล 4G การออกกฎหมายเอื้อต่อธุรกิจโทรคมนาคมและดาวเทียม และการปล่อยเงินกู้ให้กับรัฐบาลพม่า หรือการที่กลุ่มทุนขนาดใหญ่และบริษัทข้ามชาติจำนวนมากเปิดกิจการโมเดิร์นเทรดทุกมุมเมือง แข่งกับร้านขายของชำตามมุมถนนแบบดั้งเดิม ที่เรียกกันตามภาษาจีนว่าร้านโชห่วย ซึ่งทำให้ทุนขนาดเล็กหลายเจ้าต้องปิดกิจการไป เข้าลักษณะปลาใหญ่กินปลาเล็ก ปรากฏการณ์เหล่านี้ทำให้เกิดการตั้งคำถามถึงมาตรฐานทางจริยธรรมในการดำเนินธุรกิจ ทั้งที่กำกับโดยรัฐ และโดยกลุ่มทุนเอง
ในทางปฏิบัติพบปัญหาว่า สังคมไทยแทนที่จะกล่าวถึงจริยธรรมทางธุรกิจเพื่อยกระดับความรับผิดชอบของกลุ่มทุนต่อลูกจ้าง ต่อลูกค้า ต่อสังคม และสิ่งแวดล้อม กลับมีการใช้คำว่าจริยธรรมทางธุรกิจเพื่อเป็นเครื่องมือจัดการฝ่ายตรงข้าม ซึ่งผลคือทำให้จริยธรรมถูกลดค่าเป็นเพียงอาวุธที่ไม่ได้มีเนื้อหา (substantive) ปัญหานี้จึงต้องกลับมาพิจารณาจริยธรรมในฐานะหลักการว่าสิ่งใดถูกสิ่งใดผิด จริยธรรมทางธุรกิจจึงเป็นเรื่องของกระบวนการ (process) ไม่ใช่แค่เรื่องของผลลัพธ์ (consequential) หรือเครื่องมือ (instrument)
วอลเลย์บอลหญิงเวิลด์แกรนด์แชมเปียนคัพ 2005
วอลเลย์บอลหญิงเวิลด์แกรนด์แชมเปียนคัพ 2005 (2005 FIVB Volleyball Men's World Grand Champions Cup) จัดขึ้นที่โตเกียวและนะโงะยะ ประเทศญี่ปุ่น ระหว่างวันที่ 15-20 พฤศจิกายน พ.ศ. 2548
สาธารณรัฐโดมินิกันในโอลิมปิกฤดูร้อน 2016
สาธารณรัฐโดมินิกัน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559
กรีฑา
<li>ชาย 200 เมตร – 1 โควตา (Yancarlos Martínez)</li>* ชาย 400 เมตร – 2 โควตา (Luguelín Santos, Gustavo Cuesta)
Malus
Malus ( หรือ ) เป็นสกุลของพืชในวงศ์กุหลาบ สกุลนี้ประกอบไปด้วยต้นไม้และพุ่มไม้ผลัดใบจำนวน 42 ถึง 55 สายพันธุ์จากป่าไม้และพุ่มไม้หนาทึบในเขตอบอุ่นของซีกโลกเหนือ ในยุโรป เอเชีย และอเมริกาเหนือ ซึ่งทำให้เกิดลูกผสมจำนวนมากทำให้แยกแยะได้ยาก
ซิงตรา
ซิงตรา (Sintra) เป็นเมืองและเทศบาลแห่งหนึ่งในภูมิภาคย่อยมหานครลิสบอน (Grande Lisboa) ของประเทศโปรตุเกส เขตเทศบาลซิงตราครอบคลุมไปถึงเมืองใหญ่อีกสองเมือง ได้แก่ แกลุช (Queluz) และอากวัลวา-กาไซ (Agualva-Cacém) ในปี ค.ศ. 2011 เมืองซิงตรามีประชากร 377,835 คน บนพื้นที่ 319.23 ตารางกิโลเมตร (123.26 ตารางไมล์)
Malus
สายพันธุ์ที่มีชื่อเสียงและมีความสำคัญทางเศรษฐกิจมากที่สุดทั่วโลกคือแอปเปิล (Malus domestica) นอกจากนี้ยังมีบางสายพันธุ์จากเอเชียตะวันออกที่ขนาดผลเท่าเชอร์รี เช่น แอปเปิลญี่ปุ่น (Malus floribunda), เชอร์รีแอปเปิล (Malus baccata) และ Malus × zumi ซึ่งปลูกในภูมิอากาศอบอุ่นเป็นไม้พุ่มและไม้ประดับ
ซิงตรา
ซิงตราเป็นที่รู้จักจากอาคารสิ่งก่อสร้างต่าง ๆ ที่สร้างตามศิลปะจินตนิยมในสมัยคริสต์ศตวรรษที่ 19 ซึ่งทำให้เมืองนี้ได้รับการประกาศเป็นมรดกโลกโดยยูเนสโกในปี ค.ศ. 1995 ซิงตราได้กลายเป็นศูนย์กลางการท่องเที่ยวที่สำคัญแห่งหนึ่งของประเทศ โดยได้ต้อนรับนักทัศนาจรจำนวนมากที่เดินทางมาจากภาคกลางและย่านชานกรุงลิสบอน นอกจากทิวเขาซิงตราและอุทยานธรรมชาติซิงตรา-กัชไกช์แล้ว ย่านต่าง ๆ ของเมืองยังเป็นที่ตั้งของปราสาท วัง สถานปฏิบัติธรรม และอาคารต่าง ๆ ของกษัตริย์และชนชั้นปกครองในสมัยก่อน ซึ่งรวมถึงปราสาทมัวร์, พระราชวังแห่งชาติเปนา และพระราชวังแห่งชาติซิงตราด้วย
ธงชาติศรีลังกา
ธงชาติสาธารณรัฐสังคมนิยมประชาธิปไตยศรีลังกา เป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นสีทอง ภายในประกอบด้วยแถบสีเขียวและสีแสดแนวตั้งที่ด้านคันธง ส่วนด้านปลายธงเป็นกรอบสี่เหลี่ยมสีแดงเลือดหมู ภายในมีรูปราชสีห์ยืน เท้าหน้าข้างหนึ่งถือดาบ ที่มุมสี่เหลี่ยมแต่ละมุมนั้นมีใบโพธิ์มุมละ 1 ใบ ธงนี้เรียกชืออีกอย่างว่า "ธงราชสิห์" ("Lion Flag") ธงนี้ใช้ครั้งแรกในปี พ.ศ. 2494 เมื่อประเทศศรีลังกายังใช้ชื่อว่ารัฐอธิราชซีลอน (Dominion of Ceylon) ภายใต้ความปกครองของสหราชอาณาจักรต่อมาจึงได้มีการแก้ไขให้เป็นธงแบบปัจจุบันเมื่อประเทศศรีลังกาได้รับเอกราชอย่างสมบูรณ์ในปี พ.ศ. 2515
ประวัติ
เมื่อพระเจ้าวิชยะ กษัตริย์พระองค์แรกแห่งเกาะลังกาเสด็จมายังดินแดนแห่งนี้จากฝั่งอินเดียในปี พ.ศ. 57 พระองค์ได้ทรงนำเอาธงรูปราชสีห์มาใช้เป็นเครื่องหมายประจำพระองค์ สัญลักษณ์รูปราชสีห์จึงเริ่มมีบทบาทสำคัญในประวัติศาสตร์ศรีลังกานับแต่นั้นมา กษํตริย์ที่สืบทอดราชบัลลังก์ต่อมาจากพระเจ้าวิชยะต่างรับสืบทอดสัญลักณ์ราชสีห์ และสัญลักษณ์ดังกล่าวนี้ภายหลังได้กลายเป็นสัญลักษณ์แห่งอิสรภาพและความหวัง ตามตำนานในระยะต่อมากล่าวว่าเมื่อพระเจ้าทุฏฐคามณีทรงทำสงครามได้ชัยชนะจากพระเจ้าเอฬาระทมิฬซึ่งครอบครองส่วนหนึ่งของเกาะลังกาไว้นั้น พระองค์ทรงใช้ธงรูปราชสีห์ยืนถือดาบด้วยเท้าขวาหน้าและสัญลักษณ์รูปพระอาทิตย์และพระจันทร์
ธงรูปราชสีห์ได้ใช้มาจนถึงปี พ.ศ. 2358 จึงสิ้นสุดลงด้วยการที่พระเจ้าศรีวิกรมะราชสิงหะ กษัตริย์พระองค์สุดท้ายแห่งอาณาจักรแคนดี ลงพระนามในอนุสัญญาแคนดีเมื่อวันที่ 2 มีนาคมของปีนั้น โดยประกาศให้พระเจ้าจอร์จที่ 3 แห่งสหราชอาณาจักร ทรงมีฐานะเป็นกษัตริย์แห่งซีลอน ธงราชสีห์นั้นจึงถูกแทนที่ด้วยธงยูเนี่ยนแจ็คของสหราชอาณาจักรในฐานะธงชาติซีลอน ส่วนรัฐบาลบริติชซีลอนนั้นใช้ธงอีกอย่างหนึ่งเป็นสัญลักษณ์ต่างหาก สำหรับธงราชสีห์เดิมนั้น ฝ่ายอังกฤษได้นำไปไว้ที่สหราชอาณาจักรและถูกเก็บรักษาไว้ที่รอแยลฮอลปิตอลเชลซี (Royal Hospital Chelsea) ในเมืองเชลซี กาลเวลาที่ผ่านไปหลายปีทำให้ชาวลังกาหลงลืมรูปแบบดั้งเดิมของธงนี้ไป
หลังจากนั้น ด้วยความเคลื่อนไหวเพื่อเรียกร้องเอกราชที่เข้มแข็งขึ้นในช่วงต้นคริสต์ศตวรรษที่ 20 อี.ดับเบิลยู. เปเรรา (E. W. Perera) ซึ่งเป็นบุคคลสำคัญในขบวนการเรียกร้องเอกราชของศรีลังกา จึงได้ค้นพบธงราชสีห์ของเดิมซึ่งถูกเก็บไว้ที่อังกฤษอีกครั้ง ด้วยความช่วยเหลือของ ดี.อาร. วิเชนวาร์เดเน ภาพของธงดังกล่าวจึงได้ถูกนำมาตีพิมพ์ในหนังสือพิมพ์ "ดินามินา" ("Dinamina") ฉบับพิเศษ เพื่อระลึกถึงการครบรอบ 100 ปีแห่งการเสียเอกราชของศรีลังกา เนื่องจากตกเป็นอาณานิคม และเป็นส่วนหนึ่งของประเทศอื่น ๆ ธงราชสีห์ได้กลายเป็นจุดดึดดูดความสนใจของสาธารณชน ซึ่งได้เห็นธงนี้เป็นครั้งแรกหลังการล่มสลายของอาณาจักรแคนดี
ธงราชสีห์ได้รับการยอมรับเป็นธงชาติในฐานะธงชาติของรัฐอธิราชซีลอน เมื่อ พ.ศ. 2491 อย่างไรก็ตามต่อมาได้มีกานเปลี่ยนแปลงลักษณะของธงอีกในปี พ.ศ. 2496 และ พ.ศ. 2515 โดยในการเปลี่ยนแปลงครั้งหลังสุดเมื่อ พ.ศ. 2515 นั้น ได้มีการเปลี่ยนเอารูปปลายหอกที่อยู่ตรงมุมธงทั้งสี่มุมเป็นรูปใบโพธิ์แทน ตามคำแนะนำของนิสสันกา วิเชเยรัตเน (Nissanka Wijeyeratne) รัฐมนตรีว่าการกระทรวงกิจการวัฒนธรรมและประธานคณะกรรมการพิจารณาแบบธงชาติและเครื่องหมายประจำชาติในเวลานั้น รูปใบโพธิ์ทั้งสี่ที่เพิ่มเข้ามานั้นมีความหมายถึงคุณธรรม 4 ข้อ คือ เมตตา กรุณา มุทิตา และอุเบกขา
ความหมาย
สัญลักษณ์แต่ละอย่างในธงชาติศรีลังกามีดังนี้
หม่อมเจ้าจงจิตรถนอม ดิศกุล
หม่อมเจ้าจงจิตรถนอม ดิศกุล (3 สิงหาคม พ.ศ. 2429 - 23 กันยายน พ.ศ. 2521) เป็นพระธิดาพระองค์ใหญ่ในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมนวม ดิศกุล ณ อยุธยา (สกุลเดิม โรจนดิศ) มีพระนามลำลองว่า ท่านหญิงใหญ่ เมื่อเยาว์วัยประทับอยู่ในพระราชสำนักของสมเด็จพระปิตุจฉาเจ้า สุขุมาลมารศรี พระอัครราชเทวี และมีความสามารถในการทำอาหารเป็นอย่างดี ด้วยความที่เป็นพระธิดาองค์ใหญ่ในสมเด็จพระเจ้าบรมวงศ์เธอ กรมพระยาดำรงราชานุภาพ จึงมีหน้าที่ดูแลวังวรดิศ และประกอบกรณียกิจแทนพระบิดาขณะที่พระบิดาไม่ได้ประทับในพระนคร นอกจากนี้หม่อมเจ้าจงจิตรถนอมยังมีศักดิ์เป็นหลานย่าของเจ้าจอมมารดาชุ่ม
ภายหลังเปลี่ยนแปลงการปกครอง เมื่อสมเด็จพระเจ้าบรมวงศ์เธอ กรมพระยาดำรงราชานุภาพ เสด็จไปลี้ภัยที่ปีนัง ระหว่าง พ.ศ. 2476 - พ.ศ. 2485 หม่อมเจ้าจงจิตรถนอมประทับอยู่ที่เรือนไม้ของเจ้าจอมมารดาชุ่ม ภายในวังวรดิศ พร้อมกับหม่อมเจ้ามารยาตรกัญญา ดิศกุล ขนิษฐา
การฆ่าตัวตายโดยการเผาถ่าน
การฆ่าตัวตายโดยการเผาถ่าน เป็นการฆ่าตัวตายโดยเผาถ่านในห้องปิด มีความคล้ายกับวิธีการฆ่าตัวตายด้วยการขาดอากาศหายใจจากแก๊สเฉื่อย
กลไกฤทธิ์
มีผู้อธิบายวิธีฆ่าตัวตายดังกล่าวไว้ว่า "ง่ายดายและไร้ความเจ็บปวด" เมื่อเทียบกับวิธีอื่น ผู้ที่พยายามฆ่าตัวตายโดยการเผาถ่านหลายคนใช้แอลกอฮอล์หรือยานอนหลับระหว่างพยายาม และผู้รอดชีวิตรายงานว่าพวกตนไม่รู้สึกอึดอัดสักนิด
ดอมินิก ลี ผู้ช่วยศาสตราจารย์วิชาจิตเวชศาสตร์ ณ มหาวิทยาลัยจีนฮ่องกง แย้งการอธิบายวิธีดังกล่าวว่าไร้ความเจ็บปวด อาการตรงแบบของภาวะพิษคาร์บอนไดออกไซด์เฉียบพลัน ได้แก่ ปวดศีรษะและคลื่นไส้ โดยหัวใจเต้นเร็วและชักเป็นอาการอื่นที่อาจเกิดได้ ผู้รอดชีวิตจากวิธีนี้ปกติต้องอาศัยการอภิบาลเพื่อจัดการความจุออกซิเจนที่บกพร่องชั่วคราวของเลือด และอาจมีความเสียหายถาวรต่อสมองอันเนื่องจากสมองขาดเลือดได้
คดีระหว่างเครือรัฐกับทวิทเชลล์
คดีระหว่างเครือรัฐกับทวิทเชลล์ (Commonwealth v. Twitchell) รหัสคดี 416 Mass. 114, 617 N.E.2d 609 (1993) เป็นคดีอาชญากรรมสำคัญชุดหนึ่งระหว่างทศวรรษ 1980s ถึงต้นทศวรรษ 1990s ที่ซึ่งผู้ปกครองซึ่งเป็นสมาชิกของคริสตจักรไซแอนทิสต์ถูกตัดสินความผิดฐานเป็นเหตุให้เด็กเสียชีวิตหลังถูกรักษาด้วยการสวดมนต์ของคริสตจักรไซแอนซ์
ในปี 1988 รัฐแมสซาชูเสตส์ (“เครือรัฐทั้งสี่แห่งสหรัฐ”) ฟ้องร้องเดวิดและจิงเจอร์ ทวิทเชลล์ (David and Ginger Twitchell) ด้วยฐานความผิดฆาตกรรมโดยไม่เจตนาจากการเสียชีวิตของรอบิน ทวิทเชลล์ (Robyn Twitchell) บุตรชายวัยสองขวบของทั้งคู่ในปี 1986 ซึ่งเสียชีวิตจากอาการเยื่อบุช่องท้องอักเสบจากการอุดตันของลำไส้ซึ่งสามารถรักษาได้โดยง่ายด้วยหัตถการทางการแพทย์ ที่ซึ่งจำเลยโต้เถียงโดยอ้างสิทธิตามบทแปรญัติที่หนึ่ง (First Amendment) ในการรักษาความเจ็บป่วยของบุตรชายตนเองด้วยการสวดมนต์
จำเลยถูกตัดสินความผิดฐานฆาตกรรมโดยไม่เจตนา และถูกตัดสินภาคทัณฑ์เป็นเวลาสิบปี และถูกบังคับให้บุตรธิดาที่เหลือเข้าพบแพทย์กุมารเวชอย่างสม่ำเสมอ การตัดสินถูกคว่ำในปี 1993 โดยศาลสูงรัฐแมสซาชูเสตส์เนื่องด้วยปัญหาทางเทคนิคของกฎหมาย รอเบิร์ท กิทเทนส์ (Robert Gittens) โฆษกของโจทก์ระบุว่า "ตอนนี้กฎหมายคงชัดเจนแล้วว่าผู้ปกครองไม่สามารถสังเวยชีวิตของบุตรหลานตนเองโดยอ้างเสรีภาพในศาสนา"
Kissenia
Kissenia เป็นสกุลของพืชดอกที่อยู่ในวงศ์ Loasaceae.
สปีชีส์ในสกุล ได้แก่:
แคลกะรี
แคลกะรี (Calgary) เป็นเมืองในรัฐแอลเบอร์ตา ประเทศแคนาดา ตั้งอยู่ทางตอนใต้ของประเทศ ตั้งอยู่ที่ริมฝั่งแม่น้ำโบว์ ในปี ค.ศ. 2006 เมืองนี้มีประชากร 988,193 คน ทำให้เป็นนครบาลที่ใหญ่เป็นอันดับ 3 ของแคนาดา และเป็นเมืองใหญ่ที่สุดในรัฐแอลเบอร์ตา
แคลกะรีเป็นศูนย์กลางผลิตน้ำมันและก๊าซธรรมชาติ กสิกรรม และการท่องเที่ยว ในปี ค.ศ. 1988 ที่นี่คือเมืองแรกในแคนาดาที่เป็นเจ้าภาพจัดโอลิมปิกฤดูหนาว
ประวัติสโมสรฟุตบอลลิเวอร์พูล (ค.ศ. 1985–ปัจจุบัน)
ประวัติของสโมสรฟุตบอลลิเวอร์พูลนับตั้งแต่ ค.ศ. 1985 จนถึงปัจจุบัน ครอบคลุมการรับงานของเคนนี แดลกลีชในฐานะผู้จัดการทีม โศกนาฏกรรมฮิลส์โบโร และการกลับสู่การแข่งขันระดับทวีปยุโรปใน ค.ศ. 1991 ตลอดช่วงเวลานี้ สโมสรแข่งขันลีกสูงสุดของฟุตบอลอังกฤษ ซึ่งใน ค.ศ. 1992 ได้เปลี่ยนชื่อเป็นพรีเมียร์ลีก
แดลกลีชรับหน้าที่เป็นผู้เล่น-ผู้จัดการทีมหลังจากที่โจ เฟแกนลาออกอันเนื่องจากโศกนาฏกรรมเฮย์เซลใน ค.ศ. 1985 ซึ่งทำให้ลิเวอร์พูลถูกสั่งห้ามเข้าร่วมการแข่งขันระดับทวีปยุโรปเป็นระยะเวลาห้าปี ลิเวอร์พูลชนะเลิศลีกและเอฟเอคัพ ถือเป็นดับเบิลแชมป์นับตั้งแต่ฤดูกาลแรกของแดลกลีช ต่อมาได้ชนะเลิศลีกในฤดูกาล 1987–88 โศกนาฏกรรมฮิลส์โบโรที่เกิดขึ้นในเอฟเอคัพรอบรองชนะเลิศที่พบกับนอตทิงแฮมฟอเรสต์ที่สนามกีฬาฮิลส์โบโรในเดือนเมษายน ค.ศ. 1989 ทำให้มีผู้สนับสนุนของสโมสรเสียชีวิต 96 ราย หลังโศกนาฏกรรม แดลกลีชพาทีมชนะเลิศลีกเป็นสมัยที่ 18 ในฤดูกาล 1989–90 และเขาลาออกในเดือนกุมภาพันธ์ ค.ศ. 1991 เทย์เลอร์รีพอร์ตลงว่าโศกนาฏกรรมครั้งนั้นทำให้สโมสรติดตั้งเก้าอี้ครบทุกที่นั่งในแอนฟีลด์ในช่วงต้นทศวรรษ 1990 ทำให้ความจุสนามลดลงมาก ผู้สืบทอดของแดลกลีช แกรม ซูเนส พาทีมชนะเลิศเอฟเอคัพในฤดูกาลแรกของเขา ในช่วงที่พรีเมียร์ลีกเพิ่งก่อตั้งใหม่ เขาพาทีมทำผลงานในประเทศได้ไม่ค่อยดี จนถูกแทนที่โดยรอย อีแวนส์ในกลางฤดูกาล 1993–94 ลิเวอร์พูลจบอันดับที่สี่ในฤดูกาลถัดมาและชนะเลิศลีกคัพ
ใน ค.ศ. 1998 เฌราร์ อูลีเย รับหน้าที่เป็นผู้จัดการทีมร่วมกับอีแวนส์ การทำงานร่วมกันสิ้นสุดในเดือนพฤศจิกายนเมื่ออีแวนส์ลาออก ทำให้อูลีเยกลายเป็นผู้จัดการทีมอย่างเต็มตัว สโมสรชนะเลิศเทรเบิลแชมป์ใน ค.ศ. 2001 และในปีถัดมา สโมสรจบอันดับที่สองในลีกรองจากอาร์เซนอล นับเป็นอันดับที่สูงที่สุดในรอบ 11 ปี อูลีเยแยกทางกับสโมสรในกลางปี 2004 ลิเวอร์พูลชนะเลิศยูฟ่าแชมเปียนส์ลีกเป็นสมัยที่ห้าภายใต้การคุมทีมฤดูกาลแรกของราฟาเอล เบนิเตซ ต่อมาเขาพาทีมชนะเลิศเอฟเอคัพใน ค.ศ. 2006 กลางฤดูกาล 2006–07 ชาวอเมริกันสองคนชื่อว่าทอม ฮิคส์ และจอร์จ กิลเลตต์ ได้ซื้อกิจการสโมสร และในช่วงต้นฤดูกาล 2010–11 ลิเวอร์พูลเกือบล้มละลาย สโมสรถูกขายให้กับนิวอิงแลนด์สปอตส์เวนเจอรส์ หลังจากชนะการพิจารณาคดีในศาล รอย ฮอดจ์สัน ผู้คุมทีมต่อจากเบนิเตซ แยกทางกับสโมสรใน ค.ศ. 2011 แดลกลีชกลับมารับหน้าที่เป็นผู้จัดการทีมอีกครั้งและพาทีมชนะเลิศลีกคัพสมัยที่ 8 ในปี 2012
แดลกลีชถูกแทนที่โดยเบรนดัน ร็อดเจอส์ หลังจากที่ทีมจบอันดับที่ 8 ในพรีเมียร์ลีก ฤดูกาล 2011–12 ร็อดเจอส์พาลิเวอร์พูลจบอันดับที่สองในฤดูกาล 2013–14 แต่ความขัดแย้งกับบอร์ดบริหารด้านการซื้อขายผู้เล่นและผลงานของทีมที่ย่ำแย่ทำให้เขาถูกไล่ออกในเดือนตุลาคม ค.ศ. 2015 ผู้มาแทนที่อย่างเยือร์เกิน คล็อพ ผ่าตัดทีมครั้งใหญ่จนทำให้ทีมเข้าชิงชนะเลิศแชมเปียนส์ลีกสองปีติดต่อกัน โดยทีมชนะเลิศฤดูกาลหลังในปี 2019 ทำให้คว้าแชมป์ยุโรปสมัยที่ 6 ยุติช่วงเวลาเจ็ดปีที่ไร้แชมป์ ฤดูกาลถัดมา เขาพาทีมคว้าชนะเลิศพรีเมียร์ลีก ฤดูกาล 2019–20 นับเป็นแชมป์ลีกครั้งแรกในรอบ 30 ปีและเป็นสมัยแรกในยุคพรีเมียร์ลีก
1985–90: ประสบความสำเร็จ
แดลกลีชกลายเป็นผู้จัดการทีมหลังจากที่เฟแกนลาออกเนื่องจากโศกนาฏกรรมเฮย์เซล เขาเปลี่ยนผู้เล่นในตำแหน่งฟูลแบ็ก จากผู้เล่นที่เล่นมานานอย่างฟิล นีล และอลัน เคนนาดี ไปเป็นสตีฟ นิโคล และจิม เบกลิน ลิเวอร์พูลเริ่มต้นฤดูกาล 1985–86 ได้ไม่ดีและมีคะแนนตามหลังแมนเชสเตอร์ยูไนเต็ดถึง 10 คะแนนหลังจบเดือนกันยายน แต่ในช่วงท้ายฤดูกาล ทีมชนะ 11 จาก 12 นัด ในขณะที่ทีมคู่แข่งสะดุด ลิเวอร์พูลต้องเอาชนะเชลซีในนัดสุดท้ายเพื่อคว้าแชมป์ลีก ซึ่งประตูของแดลกลีชทำให้ทีมคว้าแชมป์ลีกได้สำเร็จ สโมสรยังเข้ารอบชิงชนะเลิศเอฟเอคัพ 1986 โดยพบกับเอฟเวอร์ตัน ลิเวอร์พูลเป็นฝ่ายตามหลังในครึ่งแรกด้วยการทำประตูของแกรี ไลน์เกอร์ ผู้เล่นเอฟเวอร์ตัน แต่สองประตูของเอียน รัชและหนึ่งประตูของเคร็ก จอห์นสตันในช่วงครึ่งหลัง ทำให้ทีมพลิกกลับมาชนะ 3–1 สโมสรจึงคว้าดับเบิลแชมป์ซึ่งประกอบด้วยแชมป์ลีกและแชมป์เอฟเอคัพเป็นครั้งแรก
ต้นฤดูกาล 1986–87 รัชประกาศอำลาลิเวอร์พูลเพื่อย้ายไปยูเวนตุสหลังจบฤดูกาล เขาไม่ได้อยากย้ายออกจากสโมสรแต่สโมสรตัดสินใจขายเขาเพราะต้องการเก็บเงินเนื่องจากการถูกแบนในรายการระดับทวีปยุโรป กลางฤดูกาล แดลกลีชเซ็นสัญญาจอห์น อัลดริดจ์ แทนที่รัชที่จะย้ายออกไป รัชทำ 40 ประตูก่อนที่เขาจะย้ายออก ลิเวอร์พูลจบอันดับที่สองในลีกรองจากเอฟเวอร์ตัน และตกรอบสามของเอฟเอคัพโดยแพ้ลูตันทาวน์ สโมสรเข้าชิงชนะเลิศฟุตบอลลีกคัพ 1987 แต่ก็พ่ายแพ่ต่ออาร์เซนอล 2–1 เมื่อจบฤดูกาล แดลกลีชเซ็นสัญญาปีเตอร์ เบียร์ดสลีย์และจอห์น บานส์เพื่อเสริมแนวรุก ลิเวอร์พูลกลับมาคว้าแชมป์ลีกได้อีกครั้ง โดยไม่แพ้ใครจนกระทั่งนัดที่ 29 ที่พ่ายแพ้เอฟเวอร์ตัน นับเป็นความพ่ายแพ้เพียงหนึ่งในสองนัดของฤดูกาล สโมสรมีโอกาสคว้าดับเบิลแชมป์เมื่อพวกเขาเข้าชิงชนะเลิศเอฟเอคัพ 1988 แต่สุดท้ายก็พ่ายแพ้ต่อวิมเบิลดัน 1–0
กระทรวงในประเทศเยอรมนี
กระทรวงในรัฐบาลสหพันธ์สาธารณรัฐเยอรมนี (Bundesministerium) เป็นหน่วยงานที่มีอำนาจสูงสุดจากรัฐบาลสหพันธ์ (รัฐบาลกลาง) และมอบหมายหน้าที่การกำกับดูแลให้แก่รัฐมนตรีแห่งรัฐบาลกลางในแต่ละกระทรวง
ตามรัฐธรรมนูญแห่งสหพันธ์สาธารณรัฐเยอรมนี (Grundgesetz für die Bundesrepublik Deutschland; Basic Law for the Federal Republic of Germany) มาตรา 62 รัฐบาลกลางประกอบด้วยนายกรัฐมนตรี (Bundeskanzler) และรัฐมนตรีสหพันธ์ (Bundesminister) ภายใต้นโยบายและแนวปฏิบัติที่นายกรัฐมนตรีของรัฐบาลกลางกำหนดใช้ รัฐมนตรีสหพันธ์ของแต่ละคนกำกับดูแลกระทรวงภายใต้ความรับผิดชอบของตน นอกเหนือจากกระทรวงแล้ว ยังรวมถึงหน่วยงานของรัฐบาลกลางระดับบน ระดับกลาง และระดับล่างที่ได้รับมอบหมายให้ประจำกระทรวงอีกด้วย เจ้าหน้าที่รัฐและพนักงานในการบริการสาธารณะของกระทรวงปฏิบัติหน้าที่ในนามของรัฐมนตรีสหพันธ์ โดยเฉพาะอย่างยิ่งการกำกับดูแลที่เป็นหน้าที่โดยตรงและอย่างเป็นทางการของหน่วยงานรองและหน้าที่ทางการเมืองของบุนเดิสทาค (รัฐสภากลาง) และองค์ประกอบอื่น ๆ ของรัฐบาลกลาง
กระทรวงทำหน้าที่เป็นส่วนต่อประสานระหว่างผู้นำทางการเมือง และในฐานะการบริหารปฏิบัติงานในส่วนที่ไม่ใช่การเมือง ปัจจุบันประเทศเยอรมนี (สหพันธ์สาธารณรัฐเยอรมนี) มีกระทรวงอยู่ทั้งหมด 14 กระทรวงเรียงตามตามลำดับทางการ ได้แก่
อุทยานไดโนเสาร์แห่งรัฐ
อุทยานไดโนเสาร์แห่งรัฐ (Dinosaur Provincial Park) ตั้งอยู่ทางใต้ของรัฐแอลเบอร์ตา ประเทศแคนาดา มีพื้นที่ 73 ตารางกิโลเมตร หรือ 45,625 ไร่ มีการค้นพบซากโครงกระดูกไดโนเสาร์และซากดึกดำบรรพ์ของสัตว์ที่มีกระดูกสันหลังต่าง ๆ มากมาย และเป็นแหล่งซากดึกดำบรรพ์ที่สำคัญแห่งหนึ่งของโลก สภาพทั่วไปเหมือนที่ทุรกันดาร แต่เป็นเขตอนุรักษ์ธรรมชาติที่สำคัญแห่งหนึ่ง
Kirkbridea
Kirkbridea เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือประเทศโคลอมเบีย
สปีชีส์ในสกุล ได้แก่:
เพลิงโอลิมปิก
เพลิงโอลิมปิก (Olympic Flame, Olympic Fire, Olympic Torch, Olympic Light, Olympic Eye, Olympic Sun) คือเพลิงที่ใช้จุดในการแข่งขันกีฬาโอลิมปิก เป็นสัญลักษณ์และอนุสรณ์ถึงเพลิงที่เทพโพรมีเทียสขโมยจากเทพเจ้าซุสมามอบให้แก่มนุษยชาติมีไว้บริโภคเป็นครั้งแรก การจุดคบเพลิงโอลิมปิกเป็นประเพณีปฏิบัติตั้งแต่สมัยกรีกโบราณที่ต้องรักษาให้เพลิงโชติช่วงตลอดการแข่งขันกีฬาดังกล่าว
สำหรับการแข่งขันกีฬาโอลิมปิกยุคปัจจุบัน ประเพณีการจุดเพลิงเช่นว่านี้ได้รับการฟื้นฟูอีกครั้งในการแข่งขันกีฬาโอลิมปิกฤดูร้อนครั้งที่ 9 ณ กรุงอัมสเตอร์ดัม พ.ศ. 2471 สืบมาจนทุกวันนี้ ส่วนการส่งผ่านและวิ่งซึ่งคบเพลิงโอลิมปิกจากประเทศกรีซผ่านประเทศเครือข่ายต่าง ๆ ไปยังประเทศเจ้าภาพจัดการแข่งขันนั้นมีนายคาร์ล ไดเอ็ม (Carl Diem) และนายโยเซฟ เกิบเบลส์ (Joseph Goebbels) เป็นผู้ริเริ่มในการแข่งขันกีฬาโอลิมปิก ณ กรุงเบอร์ลิน พ.ศ. 2479
โบราณกาล
ในสมัยกรีกโบราณ เพลิงถือว่าไฟเป็นสัญลักษณ์แห่งเทพดาด้วยเชื่อถือกันว่าเทพโพรมีเทียสขโมยจากเทพเจ้าซุสลงมามอบให้แก่มนุษยชาติมีไว้บริโภคเป็นครั้งแรก ดังนั้น จึงมีการจุดและรักษาเพลิงให้โชติช่วงไว้ตลอด ณ ศาสนสถานหลายแห่งในเมืองโอลิมเปีย (Olympia) ประเทศกรีซ เช่นเดียวกับในการแข่งขันกีฬาโอลิมปิกอันมีขึ้นเพื่อเฉลิมเกียรติของเทพเจ้าซุส ที่มีการจุดและรักษาเพลิงไว้ ณ วิหารของซุสและวิหารแห่งเทวีเฮรา (Hera) ภริยาของซุส
ปัจจุบัน ในการแข่งขันกีฬาโอลิมปิกแต่ละครั้ง จะเริ่มจุดเพลิงโอลิมปิกขึ้นเป็นหนแรกจากวิหารแห่งเทวีเฮราที่ประเทศกรีซ
ปัจจุบัน
ในการแข่งขันกีฬาโอลิมปิกปัจจุบัน ประเพณีการจุดและรักษาเพลิงไว้เช่นเดียวกับสมัยโบราณได้รับการฟื้นฟูขึ้นในการแข่งขันกีฬาโอลิมปิกฤดูร้อน ณ กรุงอัมสเตอร์ดัม พ.ศ. 2471 โดยพนักงานการไฟฟ้าแห่งอัมสเตอร์ดัมผู้หนึ่งเป็นผู้จุดเพลิงโอลิมปิกปัจจุบันเพลิงแรกขึ้น ณ หอมาราทอนทาวเวอร์ (Marathon Tower) ที่สนามกีฬาโอลิมปิก กรุงอัมสเตอร์ดัม
ส่วนประเพณีการส่งผ่านและวิ่งซึ่งคบเพลิงโอลิมปิกระหว่างประเทศที่เกี่ยวข้องไปสิ้นสุดยังประเทศเจ้าภาพจัดการแข่งขันนั้น มีนายคาร์ล ไดเอ็ม (Carl Diem) และนายโยเซฟ เกิบเบลส์ (Joseph Goebbels) เป็นผู้ริเริ่มในการแข่งขันกีฬาโอลิมปิกครั้งที่ 11 ณ กรุงเบอร์ลิน พ.ศ. 2479
ประเพณีการส่งคบเพลิงผ่านระหว่างประเทศดังกล่าวเป็นกลยุทธ์ทางการโฆษณาชวนเชื่อบทหนึ่งของอดอล์ฟ ฮิตเลอร์ ผู้ต้องการเชื่อมโยงปรัมปรากรีกโบราณเข้ากับตนเอง เพราะมีความเชื่อส่วนตัวว่าชาวกรีกโบราณเป็นอารยชนผู้เป็นรากเหง้าของชาวเยอรมัน ฮิตเลอร์เห็นว่าการแข่งขันกีฬาจากสมัยโบราณย่อมเป็นหนทางอันประเสริฐที่จะแสดงและอธิบายความเชื่อดังกล่าวของตน
ทั้งนี้ ในการแข่งขันกีฬาโอลิมปิกส่วนใหญ่จะกำหนดให้มีผู้วิ่งคบเพลิง และการส่งคบเพลิงผ่านระหว่างประเทศได้กระทำหลายทาง เช่น ทางเรือใน พ.ศ. 2491 ผ่านช่องแคบอังกฤษ และทางอากาศเป็นครั้งแรกใน พ.ศ. 2495 ไปยังกรุงเฮลซิงกิ อนึ่ง ใน พ.ศ. 2499 ซึ่งการแข่งขันขี่ม้าได้ย้ายจากเมืองเมลเบิร์นมาจัดที่กรุงสต็อกโฮล์ม ได้มีการวิ่งคบเพลิงโอลิมปิกไปบนหลังม้าอีกด้วย
การจุดเพลิงโอลิมปิก
การจุดเพลิงโอลิมปิกจะเริ่มต้นก่อนการแข่งขันเป็นเวลาหลายเดือน ซึ่งการจุดเพลิงโอลิมปิกจะจัดที่เดียวกับการแข่งขันโอลิมปิกสมัยโบราณ ณ เมืองโอลิมเปีย, ประเทศกรีซ ผู้หญิงที่จุดเพลิงจะต้องเป็นหญิงพรหมจรรย์ทั้งหมด 11 คน ซึ่งจะจุดเพลิงที่วิหารฮีรา โดยใช้จานสะท้อนแบบพาราโบลา ซึ่งมีแสงจากดวงอาทิตย์มาเป็นรังสีที่จะทำให้เพลิงจุดประกาย
การวิ่งคบเพลิงโอลิมปิก
หลังจากเพลิงได้จุดขึ้นมา เพลิงโอลิมปิกจะถูกนำไปวิ่งทั่วประเทศกรีซ ต่อจากนั้นจะทำพิธีส่งมอบเพลิงโอลิมปิกแก่ประเทศเจ้าภาพ ณ สนามกีฬาพานาธิเนอิก ในกรุงเอเธนส์ การวิ่งคบเพลิงโอลิมปิกจะสิ้นสุดเมื่อนักวิ่งคนสุดท้ายได้จุดคบเพลิงอย่างเป็นทางการในพิธีเปิดการแข่งขัน นักวิ่งคนสุดท้ายจะถูกเก็บเป็นความลับ โดยส่วนใหญ่จะเป็นนักกีฬาที่มีชื่อเสียงของประเทศเจ้าภาพ
การดับของเพลิง
อย่างไรก็ดี ในกระบวนการตั้งแต่พิธีจุดเพลิง การส่งคบเพลิงผ่านระหว่างประเทศ ตลอดจนการจุดเพลิงในพิธีเปิดการแข่งขัน ไม่จำเป็นต้องใช้คบอันเดียวกัน แต่เพลิงในคบนั้นย่อมมีที่มาจากต้นเพลิงในพิธีที่ประเทศกรีซอยู่แล้ว
กรณีคบเพลิงโอลิมปิกดับอันเป็นที่จดจำได้มากที่สุดกรณีหนึ่งได้แก่ในคราวแข่งขันกีฬาโอลิมปิกฤดูร้อน ณ เมืองมอนเทรออล (Montreal) รัฐควิเบก ประเทศแคนาดา พ.ศ. 2519 ซึ่งเป็นเพราะพายุฝนที่ซัดทั่วบริเวณการแข่งขันอย่างรุนแรงหลังวันพิธีเปิดไม่กี่วัน และเจ้าหน้าที่ที่รับผิดชอบอยู่ได้แอบจุดเพลิงขึ้นใหม่โดยใช้เพลิงจากบุหรี่ของตน คณะกรรมการอำนวยการจัดการแข่งขันจึงเร่งนำคบที่สำรองมาจากต้นเพลิงไปจุดขึ้นใหม่อย่างเป็นทางการอีกครั้ง
อีกกรณีหนึ่งเป็นคราที่คบเพลิงโอลิมปิกไปถึงสนามกีฬาพานาเทแน็ก (Panathinaiko Stadium) กรุงเอเธนส์ ในการแข่งขันกีฬาโอลิมปิกฤดูร้อน ณ ประเทศกรีซ พ.ศ. 2547 และเมื่อนางไจแอนนา แองเจโลพูโลส-ดาสกาลากี (Gianna Angelopoulos-Daskalaki) กรรมการอำนวยการจัดการแข่งขัน จะได้จุดเพลิงในกระถางระหว่างพิธีเปิดการแข่งขัน บังเกิดพายุพัดอย่างแรงเป็นเหตุให้เพลิงในคบดับทันที อย่างไรก็ดี คณะกรรมการอำนวยการฯ ได้นำคบสำรองมาจุดขึ้นใหม่
ในการวิ่งคบเพลิงในโอลิมปิกฤดูร้อน 2008 เจ้าหน้าที่ผู้รับผิดชอบคบเพลิงได้ดับเพลิงอย่างน้อยสองคราเพื่อให้การลำเลียงคบเพลิงด้วยรถระหว่างการแห่รอบกรุงปารีสที่ต้องผจญบรรดาผู้ประท้วงเป็นไปโดยเรียบร้อย สำหรับการจุดเพลิงขึ้นใหม่นั้น ใช้คบสำรองที่รักษาไว้บนเครื่องบินโดยเข้มงวด คณะกรรมการอำนวยการจัดการแข่งขันแถลงภายหลังว่า ในการแข่งขันครั้งนี้จำต้องมีการจุดเพลิงในคบขึ้นใหม่ทุก ๆ สิบห้านาทีเหตุเพราะการประท้วงในหลายประเทศที่เกี่ยวข้อง
ปลาไวต์ฟิชน้ำจืด
ปลาไวต์ฟิชน้ำจืด (freshwater whitefish) เป็นปลาที่อยู่ในวงศ์ย่อย Coregoninae ซึ่งมีทั้งปลาไวต์ฟิช (ทั้งปลาน้ำจืดกับปลาน้ำกร่อย) และซิสโก และเป็นหนึ่งในวงศ์ย่อยของวงศ์ Salmonidae โดยแยกสกุลจากวงศ์ย่อย Coregoninae สำหรับปลาที่อยู่ในวงศ์ Salmonidae อื่น ๆ ได้แก่ แซลมอน, เทราต์, สายพันธุ์ชาร์ ในวงศ์ย่อย Salmoninae และสายพันธุ์เกรย์ลิง ในวงศ์ย่อย Thymallinae ปลาไวต์ฟิชน้ำจืดพบได้ในน้ำเย็นแถบเหนือของซีกโลกเหนือ
วงศ์ย่อย Coregoninae แบ่งออกเป็นสามสกุล:
ปลาไวต์ฟิชในฐานะอาหาร
ปลาไวต์ฟิชน้ำจืดรมควันมักขายเป็นอาหารสำเร็จรูป และเป็นส่วนหนึ่งของอาหารชาวยิวอัชเคนาซี อาจทำได้ทั้งเนื้อปลา หรือทำเป็นสลัดไวต์ฟิช
นนทัช ธนวัฒน์ยรรยง
นนทัช ธนวัฒน์ยรรยง หรือ "บอม เดอะเฟซ" (เกิด 28 กรกฎาคม พ.ศ. 2535) เป็นนักแสดงดีเจและนายแบบชาวไทยในสังกัดบริษัท กันตนา กรุ๊ป จำกัด (มหาชน)และผู้เข้าแข่งขันเดอะเฟซเมนไทยแลนด์ ซีซั่น 2 เกิดที่กรุงเทพมหานครเริ่มเข้าสู่ในวงการบันเทิงจากโครงการค้นหาพิธีกรรายการ Oic หน้าใหม่ภายหลังเขาเป็นผู้ผ่านเข้ารอบในโครงการค้นหาพิธีกรหน้าใหม่และเป็นพิธีกรช่อง BANK CHANEL และแสดงภาพยนตร์ เรื่อง สมอลล์รู กูแนว เมื่อในปี พ.ศ. 2554 ปัจจุบันเป็นผู้เข้าประกวดการแข่งขันเดอะเฟซเมนไทยแลนด์ ซีซั่น 2 1 ใน ผู้เข้ารอบ 18 คนสุด ในปี พ.ศ. 2561 บอม นนทัชเป็นนักแสดงชื่อเสียง จากละครเรื่อง หงส์ฟ้า ในปี พ.ศ. 2565
ประวัติ
นนทัช เกิดเมื่อวันที่ 28 กรกฎาคม พ.ศ. 2535 เป็นนักแสดงดีเจและนายแบบชาวไทยในสังกัดบริษัท กันตนา กรุ๊ป จำกัด (มหาชน)จบการศึกษาจากโรงเรียนมัธยมศึกษาที่โรงเรียนกรุงเทพคริสเตียนและจบการศึกษาปริญญาตรีคณะวิทยาศาสตร์ สาขาวิชาเคมีประยุกต์ (หลักสูตรนานาชาติ) จุฬาลงกรณ์มหาวิทยาลัยปัจจุบันจบการศึกษาปริญญาโทจากประเทศสวีเดน
การงาน
นนทัช เริ่มเข้าสู่ในวงการบันเทิงจากโครงการค้นหาพิธีกรรายการ Oic หน้าใหม่ภายหลังเขาเป็นผู้ผ่านเข้ารอบในโครงการค้นหาพิธีกรหน้าใหม่และเป็นพิธีกรช่อง BANK CHANEL เมื่อในปี พ.ศ. 2554 และได้รับโอกาสแสดงแสดง ภาพยนตร์ เรื่อง สมอลล์รู กูแนว
ปัจจุบันนนทัชได้ลงประกวดการแข่งขันเดอะเฟซเมนไทยแลนด์ ซีซั่น 2 ในปี พ.ศ. 2561 และเป็นที่รู้จักกันในนาม "บอม เดอะเฟส" ซีซั่นที่ 2 ปัจจุบันเขาได้เซ็นสัญญาเป็นนักแสดงในสังกัดบริษัท กันตนา กรุ๊ป จำกัด (มหาชน)ได้รับโอกาสแสดงละครเรื่อง ปลูกป่ารัก ในปี พ.ศ. 2562 ออกอากาศทาง ช่อง 5 HD
ในปี พ.ศ. 2565 นนทัช มีผลงานละครรีเมคยอดนิยมเรื่อง หงส์ฟ้า ในบทบาท "วายุ" ออกอากาศทางช่อง 7 เอชดีโดยมีผู้ติดตามและชื่นชมการแสดงของนนทัชและได้รับการตอบรับตั้งแต่ช่วงละครออกอากาศครั้งแรกและตอนสุดท้ายเป็นต้น
เอเอฟซีแชมเปียนส์ลีก 2016 รอบแบ่งกลุ่ม
การจับสลาก
<section begin=Draw /> การจับสลากในรอบแบ่งกลุ่มมีขึ้นในวันที่ 10 ธันวาคม 2558, 16:00 (เวลาในมาเลเซีย) (UTC+8), ที่โรงแรมเปตาลิง จายา ฮิลตัน ในกรุง กัวลาลัมเปอร์, มาเลเซีย. 32 ทีมได้ถูกจับสลากอยู่ในแปดกลุ่มจากสี่ทีม. ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้. <section end=Draw />
กลุ่ม
แมตช์การแข่งขันมีดังนี้ 23–24 กุมภาพันธ์, 1–2 มีนาคม, 15–16 มีนาคม, 5–6 เมษายน, 19–20 เมษายน, และ 3–4 พฤษภาคม 2559.
กลุ่ม เอ
<div id="โลโคโมทีฟ ทาชเคนต์ พบ อัล-อิตติฮัด"> <div id="เซปาฮาน พบ อัล-นาเซอร์">
<div id="อัล-นาเซอร์ พบ เซปาฮาน"> <div id="อัล-อิตติฮัด พบ โลโคโมทีฟ ทาชเคนต์">
<div id="เซปาฮาน พบ โลโคโมทีฟ ทาชเคนต์"> <div id="อัล-อิตติฮัด พบ อัล-นาเซอร์">
<div id="โลโคโมทีฟ ทาชเคนต์ พบ เซปาฮาน"> <div id="อัล-นาเซอร์ พบ อัล-อิตติฮัด">
<div id="เซปาฮาน พบ อัล-อิตติฮัด"> <div id="โลโคโมทีฟ ทาชเคนต์ พบ อัล-นาเซอร์">
กลุ่ม บี
<div id="เลคห์วียา พบ ซอบ อาฮาน"> <div id="อัล-นาสเซอร์ พบ บุนยอดกอร์">
<div id="บุนยอดกอร์ พบ อัล-นาสเซอร์"> <div id="ซอบ อาฮาน พบ เลคห์วียา">
<div id="บุนยอดกอร์ พบ ซอบ อาฮาน"> <div id="อัล-นาสเซอร์ พบ เลคห์วียา">
<div id="ซอบ อาฮาน พบ บุนยอดกอร์"> <div id="เลคห์วียา พบ อัล-นาสเซอร์">
<div id="บุนยอดกอร์ พบ เลคห์วียา"> <div id="ซอบ อาฮาน พบ อัล-นาสเซอร์">
<div id="อัล-นาสเซอร์ พบ ซอบ อาฮาน"> <div id="เลคห์วียา พบ บุนยอดกอร์">
กลุ่ม ซี
<div id="ปัคห์ตากอร์ พบ อัล-ฮิลาล"> <div id="แทรคเตอร์ ซาซี พบ อัล-จาซีรา">
<div id="อัล-จาซีรา พบ แทรคเตอร์ ซาซี"> <div id="อัล-ฮิลาล พบ ปัคห์ตากอร์">
<div id="ปัคห์ตากอร์ พบ แทรคเตอร์ ซาซี"> <div id="อัล-จาซีรา พบ อัล-ฮิลาล">
<div id="แทรคเตอร์ ซาซี พบ ปัคห์ตากอร์"> <div id="อัล-ฮิลาล พบ อัล-จาซีรา">
<div id="อัล-ฮิลาล พบ แทรคเตอร์ ซาซี"> <div id="อัล-จาซีรา พบ ปัคห์ตากอร์">
<div id="ปัคห์ตากอร์ พบ อัล-จาซีรา"> <div id="แทรคเตอร์ ซาซี พบ อัล-ฮิลาล">
กลุ่ม ดี
<div id="อัล-อิน พบ เอล จาอิช"> <div id="อัล-อาห์ลี พบ นาซาฟ ควาร์ชี">
<div id="นาซาฟ ควาร์ชี พบ อัล-อาห์ลี"> <div id="เอล จาอิช พบ อัล-อิน">
<div id="อัล-อิน พบ อัล-อาห์ลี"> <div id="เอล จาอิช พบ นาซาฟ ควาร์ชี">
<div id="นาซาฟ ควาร์ชี พบ เอล จาอิช"> <div id="อัล-อาห์ลี พบ อัล-อิน">
<div id="นาซาฟ ควาร์ชี พบ อัล-อิน"> <div id="เอล จาอิช พบ อัล-อาห์ลี">
<div id="อัล-อิน พบ นาซาฟ ควาร์ชี"> <div id="อัล-อาห์ลี พบ เอล จาอิช">
กลุ่ม อี
<div id="ช็อนบุก ฮุนได มอเตอส์ พบ เอฟซี โตเกียว"> <div id="เบกาเม็กซ์ บิ่ญ เซือง พบ เจียงซู เอฟซี">
<div id="เอฟซี โตเกียว พบ เบกาเม็กซ์ บิ่ญ เซือง"> <div id="เจียงซู เอฟซี พบ ช็อนบุก ฮุนได มอเตอส์">
<div id="ช็อนบุก ฮุนได มอเตอส์ พบ เบกาเม็กซ์ บิ่ญ เซือง"> <div id="เอฟซี โตเกียว พบ เจียงซู เอฟซี">
<div id="เบกาเม็กซ์ บิ่ญ เซือง พบ ช็อนบุก ฮุนได มอเตอส์"> <div id="เจียงซู เอฟซี พบ เอฟซี โตเกียว">
<div id="เอฟซี โตเกียว พบ ช็อนบุก ฮุนได มอเตอส์"> <div id="เจียงซู เอฟซี พบ เบกาเม็กซ์ บิ่ญ เซือง">
<div id="ช็อนบุก ฮุนได มอเตอส์ พบ เจียงซู เอฟซี"> <div id="เบกาเม็กซ์ บิ่ญ เซือง พบ เอฟซี โตเกียว">
กลุ่ม เอฟ
<div id="ซานเฟรช ฮิโระชิมะ พบ ชานตง ลู่เหนิง"> <div id="บุรีรัมย์ ยูไนเต็ด พบ เอฟซี โซล">
<div id="เอฟซี โซล พบ ซานเฟรช ฮิโระชิมะ"> <div id="ชานตง ลู่เหนิง พบ บุรีรัมย์ ยูไนเต็ด">
<div id="ชานตง ลู่เหนิง พบ เอฟซี โซล"> <div id="ซานเฟรช ฮิโระชิมะ พบ บุรีรัมย์ ยูไนเต็ด">
<div id="เอฟซี โซล พบ ชานตง ลู่เหนิง"> <div id="บุรีรัมย์ ยูไนเต็ด พบ ซานเฟรช ฮิโระชิมะ">
<div id="เอฟซี โซล พบ บุรีรัมย์ ยูไนเต็ด"> <div id="ชานตง ลู่เหนิง พบ ซานเฟรช ฮิโระชิมะ">
<div id="ซานเฟรช ฮิโระชิมะ พบ เอฟซี โซล"> <div id="บุรีรัมย์ ยูไนเต็ด พบ ชานตง ลู่เหนิง">
กลุ่ม จี
<div id="เมลเบิร์น วิกตอรี พบ เซี่ยงไฮ้ เอสไอพีจี"> <div id="ซูวอน ซัมซุง บลูวิงส์ พบ กัมบะ โอซะกะ">
<div id="กัมบะ โอซะกะ พบ เมลเบิร์น วิกตอรี"> <div id="เซี่ยงไฮ้ เอสไอพีจี พบ ซูวอน ซัมซุง บลูวิงส์">
<div id="กัมบะ โอซะกะ พบ เซี่ยงไฮ้ เอสไอพีจี"> <div id="ซูวอน ซัมซุง บลูวิงส์ พบ เมลเบิร์น วิกตอรี">
<div id="กัมบะ โอซะกะ พบ ซูวอน ซัมซุง บลูวิงส์"> <div id="เซี่ยงไฮ้ เอสไอพีจี พบ เมลเบิร์น วิกตอรี">
<div id="เมลเบิร์น วิกตอรี พบ กัมบะ โอซะกะ"> <div id="ซูวอน ซัมซุง บลูวิงส์ พบ เซี่ยงไฮ้ เอสไอพีจี">
กลุ่ม เอช
<div id="อุระวะ เรด ไดมอนด์ส พบ ซิดนีย์ เอฟซี"> <div id="กว่างโจว เอเวอร์แกรนด์ พบ โปฮัง สตีลเลอส์">
<div id="ซิดนีย์ เอฟซี พบ กว่างโจว เอเวอร์แกรนด์"> <div id="โปฮัง สตีลเลอส์ พบ อุระวะ เรด ไดมอนด์ส">
<div id="โปฮัง สตีลเลอส์ พบ ซิดนีย์ เอฟซี"> <div id="กว่างโจว เอเวอร์แกรนด์ พบ อุระวะ เรด ไดมอนด์ส">
<div id="ซิดนีย์ เอฟซี พบ โปฮัง สตีลเลอส์"> <div id="อุระวะ เรด ไดมอนด์ส พบ กว่างโจว เอเวอร์แกรนด์">
<div id="โปฮัง สตีลเลอส์ พบ กว่างโจว เอเวอร์แกรนด์"> <div id="ซิดนีย์ เอฟซี พบ อุระวะ เรด ไดมอนด์ส">
<div id="กว่างโจว เอเวอร์แกรนด์ พบ ซิดนีย์ เอฟซี"> <div id="อุระวะ เรด ไดมอนด์ส พบ โปฮัง สตีลเลอส์">
ระบบการกู้ผิวสู่อากาศฟุลตอน
ระบบการกู้ผิวสู่อากาศฟุลตอน (Fulton surface-to-air recovery system) เป็นระบบที่สำนักข่าวกรองกลาง (ซีไอเอ) กองทัพอากาศสหรัฐและกองทัพเรือสหรัฐใช้รับบุคคลบนพื้นดินโดยใช้อากาศยานอย่างเอ็มซี-130อี คอมแบตทาลอน 1 (MC-130E Combat Talon I) เกี่ยวกับการใช้สายรัดตัว (harness) ชนิดรวมและบอลลูนที่ลอยได้เองซึ่งมีสายยก (lift line) ติดอยู่ เอ็มซี-130อีจะจับสายด้วยก้ามปู (yoke) รูปตัววีและบุคคลนั้นจะถูกม้วนขึ้นเครื่อง ธงแดงบนสายยกช่วยชี้ทางนักบินระหว่างการกู้เวลากลางวัน ส่วนไฟบนสายยกใช้สำหรับการกู้เวลากลางคืน ชุดกู้ออกแบบมาสำหรับการรับคนหนึ่งหรือสองคน
นักประดิษฐ์ รอเบิร์ต เอดิสัน ฟุลตอน จูเนียร์ (Robert Edison Fulton, Jr.) ออกแบบระบบนี้ให้สำนักข่าวกรองกลางในต้นคริสต์ทศวรรษ 1950 เป็นวิวัฒนาการจากระบบคล้ายกันที่ใช้กองทัพอเมริกันและอังกฤษใช้ระหว่างสงครามโลกครั้งที่สองเพื่อรับทั้งบุคคลและเครื่องร่อนโจมตีที่ตกให้หลังปฏิบัติการส่งทางอากาศ ระบบก่อนหน้านี้ไม่ได้ใช้บอลลูน แต่ใช้เสาคู่ซึ่งตั้งอยู่บนพื้นดินสองฝั่งของบุคคลที่จะรับ โดยมีสายวิ่งจากยอดเสาหนึ่งไปอีกเสาหนึ่ง อากาศยานซึ่งปกติเป็นซี-47 สายเทรนจะพ่วงตะขอจับกับสาย ซึ่งจะยึดกับบุคคลที่จะรับ
อันตรกิริยาชีวภาพ
อันตรกิริยาชีวภาพ (biological interaction) เป็นผลของสิ่งมีชีวิตในกลุ่มประชากร (community) ที่มีต่อสิ่งมีชีวิตอีกตัวหนึ่ง ในโลกธรรมชาติ ไม่มีสิ่งมีชีวิตใดอยู่โดดเดี่ยวอย่างสมบูรณ์ ฉะนั้นสิ่งมีชีวิตทุกตัวจึงต้องมีอันตรกิริยากับสิ่งแวดล้อมและสิ่งมีชีวิตอื่น อันตรกิริยาของสิ่งมีชีวิตกับสิ่งแวดล้อมเป็นรากฐานของการดำรงชีพของสิ่งมีชีวิตนั้นและการทำหน้าที่ของระบบนิเวศทั้งหมด
ในนิเวศวิทยา อันตรกิริยาชีวภาพสามารถเกี่ยวข้องกับสิ่งมีชีวิตสปีชีส์เดียวกัน (อันตรกิริยาภายในชนิดเดียวกัน) หรือสิ่งมีชีวิตต่างสปีชีส์ก็ได้ (อันตรกิริยาระหว่างชนิด) สามารถจำแนกออกได้อีกเป็นกลไกของอันตรกิริยา หรือความเข้ม ระยะเวลาและทิศทางของผลลัพธ์ สปีชีส์อาจมีอันตรกิริยาครั้งหนึ่งในรุ่น (เช่น การถ่ายเรณู) หรืออาศัยอย่างสมบูรณ์ในสิ่งมีชีวิตอื่น (เช่น สมชีพภายใน) ผลลัพธ์มีตั้งแต่การบริโภคสิ่งมีชีวิตอื่น (การล่าเหยื่อ การกินพืชหรือการกินคน) ไปจนถึงการได้ประโยชน์ร่วมกัน (ภาวะพึ่งพากัน) อันตรกิริยาไม่จำเป็นต้องเป็นโดยตรง สิ่งมีชีวิตปัจเจกอาจมีผลต่อสิ่งมีชีวิตอื่นผ่านตัวกลางอย่างทรัพยากรหรือศัตรูร่วมก็ได้
Killipia
Killipia เป็นสกุลของพืชดอกที่อยู่ในวงศ์ Melastomataceae มันเป็น 'synonym' ในปัจจุบันของ Miconia Ruiz & Pav..
ถิ่นกำเนิดของมันคือโคลอมเบียถึงเอกวาดอร์
รายชื่อนิตยสารในประเทศลาว
นี่คือ รายชื่อนิตยสารในประเทศลาว
ไทยบางแก้ว
ไทยบางแก้ว (อักษรย่อ: TBK - ทบก.) หรือนิยมเรียกสั้น ๆ ว่า บางแก้ว (Thai bangkaew dog, Bangkaew) สุนัขประเภทสปิตซ์พันธุ์หนึ่ง ที่มีถิ่นกำเนิดในประเทศไทย และถือเป็นสุนัขไทยพันธุ์เดียวที่มีขนยาวสองชั้น หางเป็นพวง มีขน ขาหน้าคล้ายขนขาแข้งสิงห์แผงรอบคอคล้ายสิงโตมีความเฉลียวฉลาด
ประวัติ
ประวัติความเป็นมาของสุนัขไทยบางแก้ว จากข้อมูลที่ได้สอบถามจากประชาชนตลอดจนผู้เฒ่าผู้แก่ที่บ้านบางแก้ว ตำบลท่านางงาม และบ้านชุมแสงสงคราม ตำบลชุมแสงสงคราม อำเภอบางระกำ จังหวัดพิษณุโลก พอจะสรุปได้ว่า แหล่งกำเนิดของสุนัขไทยบางแก้วนั้นอยู่ที่วัดบางแก้ว ตำบลท่านางงาม อำเภอบางระกำ จังหวัดพิษณุโลก ซึ่งตั้งอยู่ริมแม่น้ำยม สภาพภูมิประเทศทั่ว ๆ ไปนั้นยังคงเป็นป่าพง ป่าระกำ ป่าไผ่ และต้นไม้ชนิดต่าง ๆ ขึ้นอยู่อย่างหนาแน่นเหมาะสำหรับเป็นที่อยู่อาศัยของสัตว์ป่าชนิดต่าง ๆ ชุกชุม เช่นช้างป่าเป็นโขลง ๆ หมูป่า ไก่ป่า หมาจิ้งจอก และหมาใน
หลวงพ่อมาก เมธาวี เป็นเจ้าอาวาสองค์ที่ 3 ของวัดบางแก้ว ที่วัดของท่านเลี้ยงสุนัขไว้ไม่ต่ำกว่า 20-30 ตัว ซึ่งส่วนใหญ่เป็นสุนัขที่ดุขึ้นชื่อลือชา และชาวบ้านทราบกันดีว่า ใครที่เข้ามาในวัดแต่ละครั้งจะต้องตะโกนให้เสียงแต่ไกล ๆ เพื่อให้พระอาจารย์มาก เมธาวี ท่านช่วยดูหมาเอาไว้ก่อน มิฉะนั้นจะถูกมันไล่กัด ด้วยกิตติศัพท์ในความดุของสุนัขที่วัดบางแก้วนี้เอง จึงมีผู้คนนิยมมาขอลูกสุนัขไปเลี้ยงไว้เฝ้าบ้าน เฝ้าเรือน เฝ้าเรือ เฝ้าแพ เฝ้าวัว เฝ้าควาย พื้นที่ ๆ สุนัขไทยบางแก้วได้ขยายพันธุ์ไปมากที่สุดก็คือ ตำบลท่านางงามและตำบลชุมแสงสงคราม อำเภอบางระกำ จังหวัดพิษณุโลก แต่ในปัจจุบันได้ขยายวงกว้างออกไปหลายจังหวัด โดยเฉพาะอย่างยิ่งการเฝ้าบ้านเรือนหรือเรือกสวนไร่นาทางภาคใต้และภาคตะวันออก
ในต้นปี พ.ศ. 2557 ปรากฏข่าวว่าสุนัขบางแก้วของไชยา มิตรชัย พระเอกลิเกและนักร้องนักแสดงชื่อดัง ได้ทำการปกป้องบ้านของผู้เป็นเจ้าของที่อำเภอวิเศษชัยชาญ จังหวัดอ่างทอง ไว้ด้วยชีวิต ขณะที่เจ้าตัวไม่อยู่ที่บ้าน ด้วยการกัดเอาคนร้ายที่ปีนขึ้นบ้านจนเลือดสาด ไม่สามารถทำการโจรกรรมสำเร็จ และถูกแทงตามลำตัวเป็นแผลได้รับบาดเจ็บ โดยหลังจากเหตุการณ์นี้ไชยา มิตรชัย ได้หาซื้อลูกสุนัขพันธุ์บางแก้วมาเลี้ยงเพิ่มเติมอีก 10 ตัว ด้วยหวั่นคนร้ายจะหวนกลับมาล้างแค้น ทำให้ความนิยมในตัวสุนัขบางแก้วพุ่งสูงขึ้นอย่างยิ่ง หลายฟาร์มเพาะพันธุ์ที่จังหวัดพิษณุโลก ได้มีลูกค้าหลายรายมาจอง ทำให้ราคาพุ่งสูงสุดถึงตัวละ 250,000 บาท และแม้แต่ชาวเนเธอร์แลนด์ก็ยังมีการติดต่อขอซื้อไปเลี้ยงยังประเทศของตัวเอง
มาตรฐานพันธุ์
มีขนปุยยาว มีความสง่างาม ว่องไวและแข็งแรง เวลายืนมักเชิดหน้าและโก่งคอคล้ายม้า เป็นสุนัขขนาดกลาง รูปทรงตั้งแต่ช่วงขาหน้าถึงขาหลังเป็นสี่เหลี่ยมจัตุรัส อกกว้างและลึกได้ระดับกับข้อศอก ไหล่กว้าง ท้องไม่คอดกิ่ว หน้าแหลม หูเล็ก หางพวง ขนมีสองชั้น นิสัยรักเจ้าของ ฉลาดปราดเปรียว กล้าหาญ ค่อนข้างดุ สามารถฝึกหัดได้ ชอบเล่นน้ำมาก ขนาดเท่าสุนัขไทยทั่วไป หรือเล็กกว่าเล็กน้อย ไม่อ้วน ความสูงวัดที่ไหล่ ตัวผู้พ่อพันธุ์สูง 42-53 เซนติเมตร ตัวเมียแม่พันธุ์ 38-48 เซนติเมตร น้ำหนักตัวผู้ 14-16 กิโลกรัม ตัวเมีย 13-15 กิโลกรัม ลำตัว ช่วงตัวตอนหน้าใหญ่ ช่วงตัวตอนท้ายค่อนข้างเล็ก ลำตัวหนาปานกลาง อกลึกปานกลาง อกแคบ ยืดอกเวลายืน ส่วนเอวจะคอดน้อยกว่าหมาไทย ท้ายลาด สง่าเหมือนสุนัขจิ้งจอก ส่วนขา ขาหน้าจะใหญ่กว่าขาหลังเล็กน้อย ขาส่วนบนใหญ่และเรียวลงมาถึงข้อเท้า ตั้งตรงแข็งแรง ถ้าดูด้านข้างจะเห็นขนยาวเป็นเส้นตรงจากข้อเท้าด้านหลังขึ้นไปถึงข้อศอกเหมือนขาสิงห์ ขาหลังช่วงล่างมีทั้งตั้งตรงและเกือบตรง ช่วงบนด้านหลังจะมีขนยาว เป็นเส้นตรงขึ้นไปจนถึงโคนหาง เวลายืนท่าปกติจะรับน้ำหนักทรงตัวดี นิ้วเรียงชิดกัน ขนที่ปลายนิ้วยาวหุ้มเล็บ หัว กะโหลกใหญ่ ปากยาวแหลม คอยาวกว่าหมาไทยทั่วไป กะโหลกศีรษะและปากรับกันเป็นรูปสามเหลี่ยม หูเล็กสั้น ตั้งป้องไปข้างหน้า ปลายหูเบนไปข้างๆ เล็กน้อย โคนหูทั้งสองอยู่ห่างกันมากกว่าสุนัขพันธุ์อื่น ๆ จึงใช้เป็นจุดเด่นในการสังเกตว่าเป็นสุนัขบางแก้ว ภายในหูมีขนปรายปิดรูหูอย่างสีดำมีแววของความไม่เชื่อใจใครง่ายๆ ขณะโกรธหรือขู่จะขึ้นแววฟ้า ใสแววที่เรียกกันว่า ตาเขียว จมูกสีดำ ฟันซี่เล็กข่าวคม มีเขี้ยวข้างบน 2 ล่าง 2 ลิ้นเป็นสีชมพู ส่วนมากไม่มีปานดำเหมือนสุนัขไทยทั่วไป ขนสองชั้น หนา ชั้นล่างละเอียดอ่อนนิ่ม ขนชั้นบนยาวเป็นเส้น เมื่อยังเล็กจะมีขนยาวปุกปุยแน่นทั่วตัว แต่เมื่อโตขึ้นจะมีขนยาวปานกลางแน่นทั้งตัว ขนที่กลางหลังตั้งแต่แผงคอไปยังโคนหางจะยาวกว่าขนบริเวณอื่น ๆ มีแผงขนเป็นชั้นช่วงสันหลัง เวลาโกรธจะฟูยกให้เห็นชัดเจน ด้านล่างจากข้อเท้าตอนล่างถึงโคนขาตอนบนจะมีขนยาวฟูพอประมาณ  หางต้องเป็นพวง ถือเป็นลักษณะเด่นที่สืบทอดมาจากสุนัขจิ้งจอก
ลักษณะใบหน้า
1. ลักษณะหน้าเสือ ใบหน้าดูคล้ายเสือ มีกะโหลกศีรษะใหญ่ หน้าผากกว้าง โคนหูตั้งอยู่ห่างกัน หูเล็กแบะออกเล็กน้อย แววตาเซื่องซึม พื้นสีตามักจะเป็นสีเหลืองทองคล้ำ ม่านตาตรงกลางสีดำ มีขนย้อยจากโคนหูด้านล่างเป็นแผงที่คอ เรียกว่า แผงคอ แต่ไม่รอบคอ ขนมีทั้งฟูและไม่ฟู มีหางเป็นพวง ทั้งหางงอ และหางม้วน แลดูดุร้าย
2. ลักษณะหน้าสิงโต มีกะโหลกศีรษะเล็กกว่าลักษณะหน้าเสือ หูเล็กเป็นรูปสามเหลี่ยม ป้องไปข้างหน้ารับกับใบหน้าอย่างสวยงาม ปากไม่เรียวแหลมมาก ไม่ใหญ่ไม่เล็กเกินไป มีขนยาวตั้งแต่โคนหูลงมาด้านล่าง เป็นแผงรอบคอ และมีขนเป็นเคราจากใต้คางย้อยลงมาเหมือนคอพอกลงมาถึงคอด้านล่าง ที่บริเวณรอบลำคอมีขนยาวโดยรอบ มีทั้งขนสั้นฟูและฟูยาว เมื่องมองจากดานหน้าจะมีลักษณะคล้ายสิงโต ลักษณะเท้ายาวอูม ขนยาวหุ้มปลายเท้าเล็กน้อย มองดูคล้ายเท้าหมี ขนมีทั้งยาวฟู สั้นฟู หางมีทั้งม้วนสูงและม้วนต่ำ เป็นพวงและไม่เป็นพวง ช่วงตอนหน้าใหญ่ตอนท้ายเล็ก ยามปกติแววตาและท่าทางเซื่องซึม แต่เมื่อเป็นศัตรูปรือคนแปลกหน้า จะเปลี่ยนเป็นดุร้ายและคล่องแคล่วว่องไวทันที ลักษณะหน้าสิงโตเป็นลักษณะที่หายากมาก นาน ๆ จึงจะพบเห็นสักตัวหนึ่ง
3. ลักษณะหน้าจิ้งจอก มีใบหน้าแหลม หูใหญ่กว่าลักษณะหน้าเสือและหน้าสิงโต ใบหูไม่ตรงโย้ออกด้านข้าง มองดูเป็นรูปสามเหลี่ยมด้านเท่า ปากแหลมเรียวและค่อนข้างยาว ขนอ่อนยาวเรียบ ขนหางเป็นพวง รูปร่างมีทั้งใหญ่ กลางและเล็ก อุปนิสัยไม่ค่อยดุร้ายเหมือนสองพวกแรก
สถานีรถไฟพิษณุโลก
สถานีรถไฟพิษณุโลก เป็นสถานีรถไฟชั้น 1 และเป็นสถานีสุดท้ายในเส้นทางสายเหนือที่ใช้ประแจกลไฟฟ้าชนิดตู้ควบคุมพร้อมเครื่องทางสะดวก (รีเลย์)
ปัจจุบันมีหัววรถจักรไอน้ำรุ่น E Class หมายเลข 181 ที่สร้างขึ้นตามแบบจำลองพระราชทานจากสมเด็จพระราชินีวิกตอเรีย แห่งสหราชอาณาจักร ตั้งแสดงอยู่บริเวณด้านหน้าสถานีรถไฟพิษณุโลก ซึ่งถือเป็นเป็นสัญลักษณ์ที่สำคัญของสถานีรถไฟพิษณุโลก มีระยะทางห่างจากสถานีรถไฟกรุงเทพฯ ประมาณ 389 กิโลเมตร
เทวากับซาตาน (ภาพยนตร์)
เทวากับซาตาน (Angels & Demons) เป็นภาพยนตร์แนวลึกลับ/ระทึกขวัญในปี 2009 กำกับและร่วมอำนวยการสร้างโดยรอน ฮาวเวิร์ด โดยดัดแปลงจากนวนิยายในชื่อเดียวกันของแดน บราวน์ ภาพยนตร์เรื่องนี้เป็นภาคต่อจาก รหัสลับระทึกโลก ถึงแม้ว่านวนิยายเรื่องนี้จะตีพิมพ์ก่อนก็ตาม ภาพยนตร์ถ่ายทำในโรมและสตูดิโอของโซนีพิกเจอส์ในลอสแอนเจลิส ทอม แฮงส์รับบทนำเป็นโรเบิร์ต แลงดอน สมทบด้วยยวน แม็คเกรเกอร์, อายเยเล็ต ซูเรอร์และสเตลลัน สกอร์กอร์ด
เรื่องย่อ
ซิลวาโน เบนติโวกลิโอและวิตตอเรีย เวตรา สองนักวิทยาศาสตร์จาก CERN ประสบความสำเร็จในการสร้างปฏิสสารขนาดใหญ่ที่สุดเท่าที่เคยมีมา แต่ภายหลังซิลวาโนถูกฆ่าและหลอดปฏิสสารหายไป ในเวลาเดียวกันที่นครรัฐวาติกัน มีการเตรียมการเลือกตั้งพระสันตะปาปาองค์ใหม่หลังองค์ก่อนสิ้นพระชนม์กระทันหัน โดยมีคาเมอร์เลนโก แพทริก แมคเคนนาเป็นผู้ดูแลความเรียบร้อย ต่อมาพบว่า "เปรเฟริติ" (พระคาร์ดินัลที่มีโอกาสได้รับเลือกเป็นพระสันตะปาปาองค์ใหม่) 4 รูปถูกลักพาตัวไปโดยชายที่อ้างตนว่าเกี่ยวข้องกับองค์กรอิลลูมินาตี ชายคนดังกล่าวประกาศในวิดีโอว่าจะฆ่าพระคาร์ดินัลทุก ๆ ชั่วโมง เริ่มเวลา 2 ทุ่ม ก่อนจะทำลายนครรัฐวาติกันด้วยปฏิสสารตอนเที่ยงคืน วาติกันจึงเชิญตัวเวตราและโรเบิร์ต แลงดอน ศาสตราจารย์ด้านสัญลักษณ์วิทยาจากมหาวิทยาลัยฮาร์วาร์ดให้มาช่วยตามหาตัวพระคาร์ดินัลและหลอดปฏิสสาร
แลงดอนได้ชมวิดีโอดังกล่าวและอนุมานว่าพระคาร์ดินัล 4 รูปจะถูกฆ่าที่แท่นบูชาธาตุทั้ง 4 ตาม "วิถีแห่งการรู้แจ้ง" แลงดอนได้รับอนุญาตให้ใช้หอจดหมายเหตุวาติกันเพื่อตามหาเส้นทางดังกล่าวในหนังสือที่เขียนโดยกาลิเลโอ กาลิเลอี แลงดอน เวตราและทหารตำรวจของวาติกันไปที่โบสถ์น้อยกีจีแล้วพบร่างพระคาร์ดินัลเอ็บแนร์ถูกดินอัดในลำคอ ที่หน้าอกถูกประทับตราแอมบิแกรม "ปฐพี" (Earth) ต่อมาแลงดอนและเวตราพบร่างพระคาร์ดินัลลามัสเซท่ามกลางฝูงชนที่จัตุรัสนักบุญเปโตร ที่หน้าอกของท่านถูกประทับตรา "วาโย" (Air) เวตราพยายามจะผายปอดช่วยชีวิต แต่พบว่าปอดของพระคาร์ดินัลถูกเจาะ
แลงดอนและเวตรารีบกลับไปที่วาติกันเพื่อเตือนคาเมอร์เลนโญ แต่พบริกเตอร์ ผู้บัญชาการทหารองครักษ์สวิสถือปืนอยู่ต่อหน้าคาเมอร์เลนโญที่ถูกประทับตรารูปกุญแจไขว้ ริกเตอร์ถูกยิงแต่ก่อนตายมอบกุญแจให้แลงดอน ต่อมามีการค้นพบหลอดปฏิสสารที่หลุมศพนักบุญเปโตรแต่แบตเตอรีเหลือน้อยมาก คาเมอร์เลนโญซึ่งเป็นอดีตนักบินนำปฏิสสารขึ้นเฮลิคอปเตอร์แล้วบินขึ้นเหนือนครรัฐวาติกันก่อนจะกระโดดร่มลงมาก่อนปฏิสสารจะระเบิด ด้วยวีรกรรมนี้ คาเมอร์เลนโญได้รับการยกย่องให้เป็นวีรบุรุษและได้รับเลือกเป็นพระสันตะปาปาองค์ใหม่ ด้านแลงดอนและเวตราใช้กุญแจที่ริกเตอร์ให้ไว้ก่อนตายเปิดดูวิดีโอวงจรปิดที่บันทึกภาพการสนทนาระหว่างริกเตอร์กับคาเมอร์เลนโญ จนพบความจริงว่าคาเมอร์เลนโญเป็นผู้อยู่เบื้องหลังเหตุการณ์ทั้งหมด เขาลอบปลงพระชนม์พระสันตะปาปาองค์ก่อนที่เขามองว่าฝักใฝ่วิทยาศาสตร์และดูถูกศาสนา และวางแผนทั้งหมดเพื่อให้ตนได้รับเลือกเป็นพระสันตะปาปาองค์ใหม่ เมื่อความจริงถูกเปิดเผย คาเมอร์เลนโญหนีไปที่หลุมศพนักบุญเปโตรและเผาตัวตาย
วาติกันประกาศว่าคาเมอร์เลนโญเสียชีวิตจากอาการบาดเจ็บภายในหลังการกระโดดร่มและพระคาร์ดินัลแบ็กเจียได้รับเลือกให้เป็นพระสันตะปาปาองค์ใหม่ นามว่า "ลูกา" โดยมีพระคาร์ดินัลสเตราส์ พระคาร์ดินัลผู้ดูแลการเลือกตั้งเป็นคาเมอร์เลนโญคนใหม่ พระคาร์ดินัลสเตราส์กล่าวขอบคุณแลงดอนที่ให้ความช่วยเหลือและมอบหนังสือของกาลิเลโอให้แลงดอนไว้ใช้ในการเขียนหนังสือเล่มใหม่ ภาพยนตร์จบลงเมื่อพระสันตะปาปาองค์ใหม่ออกไปพบฝูงชนที่ระเบียง
สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~
สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ เป็นซีรีส์มังงะญี่ปุ่นแนวสุขนาฏกรรมจินตนิยม เขียนเรื่องและวาดภาพโดยอากะ อากาซากะ เริ่มลงตีพิมพ์ในนิตยสารมิราเคิลจัมป์ของสำนักพิมพ์ชูเอฉะ ตั้งแต่พฤษภาคม พ.ศ. 2558 ถึงมกราคม พ.ศ. 2559 และย้ายไปตีพิมพ์ในนิตยสารยังจัมป์รายสัปดาห์ ตั้งแต่เดือนมีนาคม พ.ศ. 2559 ถึงพฤศจิกายน พ.ศ. 2565 มีมังงะภาคแยกสองเรื่องเปิดตัวในปี พ.ศ. 2561 และได้รับการดัดแปลงเป็นอนิเมะโทรทัศน์โดยสตูดิโอเอ-1 พิกเจอร์ส ออกอากาศในเดือนมกราคม พ.ศ. 2562
ในประเทศไทย สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ ได้รับลิขสิทธิ์หนังสือการ์ตูนโดยสำนักพิมพ์รักพิมพ์
เรื่องย่อ
ประธานสภานักเรียน ชิโรกาเนะ มิยูกิ และรองประธาน ชิโนมิยะ คางุยะ ดูเหมือนจะเป็นคู่ที่สมบูรณ์แบบ คางุยะเป็นลูกสาวของครอบครัวเจ้าของเครือบริษัทที่ร่ำรวย และมิยูกิเป็นนักเรียนดีเด่นของโรงเรียนซึ่งมีชื่อเสียงเป็นที่รู้จักทั่วทั้งจังหวัด แม้ว่าทั้งคู่จะชอบกันและกัน แต่ทั้งคู่กลับมีทิฐิสูงเกินกว่าที่ยอมสารภาพรักกับอีกฝ่าย เพราะทั้งคู่เชื่อว่าคนที่ฝ่ายสารภาพรักก่อนจะเป็นฝ่ายแพ้ การ์ตูนเรื่องนี้เป็นเรื่องราวการวางแผนต่าง ๆ หลากหลายแผนของทั้งคู่ที่จะทำให้อีกฝ่ายสารภาพรักก่อน
หนังสือการ์ตูน
อากะ อาคาซากะเปิดตัวการ์ตูนเรื่อง สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ ในนิตยสารมิราเคิลจัมป์ของสำนักพิมพ์ชูเอฉะ ฉบับประจำเดือนมิถุนายน เมื่อวันที่ 19 พฤษภาคม พ.ศ. 2558 การ์ตูนย้ายไปตีพิมพ์ในในนิตยสารยังจัมป์รายสัปดาห์ นิตยสารการ์ตูนเซเน็งของสำนักพิมพ์เดียวกัน เมื่อวันที่ 24 มีนาคม พ.ศ. 2559 ตอนพิเศษของการ์ตูนตีพิมพ์ในนิตยสารยังจัมป์โกลด์ฉบับปฐมฤกษ์ เมื่อวันที่ 18 พฤษภาคม พ.ศ. 2560 การ์ตูนภาคแยกเขียนโดยชินตะ ซากายามะ ชื่อเรื่องว่า Kaguya-sama wa Kokurasetai: Dōjin-ban  เปิดตัวในเว็บไซต์โทนาริ โนะ ยังจัมป์ของสำนักพิมพ์ชูเอฉะ เมื่อวันที่ 14 มิถุนายน พ.ศ. 2561 และลงตอนใหม่ทุกวันพฤหัสบดีที่สองและที่สี่ของเดือน การ์ตูนภาคแยกรูปแบบการ์ตูนสี่ช่องเขียนโดย G3 Ida ชื่อเรื่องว่า Kaguya-sama o Kataritai (かぐや様を語りたい) เปิดตัวในนิตยสารยังจัมป์เมื่อวันที่ 26 มิถุนายน พ.ศ. 2561
ในประเทศไทย สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ ได้รับลิขสิทธิ์หนังสือการ์ตูนโดยสำนักพิมพ์รักพิมพ์
อนิเมะ
สำนักพิมพ์ชูเอฉะได้ประกาศการดัดแปลงการ์ตูน สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ เป็นอนิเมะโทรทัศน์เมื่อวันที่ 1 มิถุนายน พ.ศ. 2561 อนิเมะโทรทัศน์ผลิตโดยสตูดิโอเอ-1 พิกเจอร์ส กำกับโดยมาโมรุ ฮาตาเคยามะ และเขียนบทโดยยาสุฮิโระ นาคานิชิ ยูโกะ ยาฮิโระรับผิดชอบการออกแบบตัวละคร จิน อาเคตางาวะเป็นผู้กำกับเสียง เค ฮาเนโอกะรับผิดชอบดนตรีประกอบอนิเมะ อนิเมะเริ่มออกอากาศเมื่อวันที่ 12 มกราคม พ.ศ. 2562 ทางช่อง MBS, Tokyo MX, BS11, Gunma TV, Tochigi TV, Chukyo TV และ TV Niigata. อนิเมะจะมีจำวนตอนทั้งหมด 12 ตอน มาซายูกิ สุซุกิ, ริกกะ อิฮาระ และโยชิกิ มิซุโนะ ร้องเพลงเปิดชื่อเพลงว่า "Love Dramatic feat. Ihara Rikka" ส่วนวง Halca ร้องเพลงปิดชื่อเพลงว่า "Sentimental Crisis"
สันติ์ เทพมณี
นายสันติ์ เทพมณี เป็นอดีตรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช เป็นอดีตสมาชิกสภาผู้แทนราษฎรจังหวัดลำพูน 3 สมัย เป็นอดีตสมาชิกวุฒิสภาจังหวัดลำพูนคนแรกที่มาจากการเลือกตั้ง และเป็นอดีตนายกเทศมนตรีเมืองลำพูน
ประวัติ
สันติ์ เทพมณี เกิดเมื่อวันที่ 3 กุมภาพันธ์ พ.ศ. 2471 เป็นบุตรของนายสุข เทพมณี อดีตนายกเทศมนตรีเมืองลำพูน (2488 - 2496) กับนางคำนวณ เทพมณี เขาสำเร็จการศึกษาจากโรงเรียนจักรคำคณาทร จังหวัดลำพูน ชั้นมัธยมปลายจากโรงเรียนวชิราวุธวิทยาลัย ระดับปริญญาตรีทางกฎหมาย และปริญญาโททางรัฐศาสตร์ จากมหาวิทยาลัยธรรมศาสตร์และการเมือง
สันติ์ เทพมณี สมรสกับนางมาลี เทพมณี
การทำงาน
สันติ์ เทพมณี เป็นนักการเมืองท้องถิ่นในจังหวัดลำพูน ได้รับเลือกตั้งเป็นสมาชิกสภาเทศบาลเมืองลำพูน 9 สมัย เคยดำรงตำแหน่งนายกเทศมนตรีเมืองลำพูน 2 สมัย และเป็นสมาชิกสภาจังหวัด 3 สมัย พ.ศ. 2501 - 2512
สันติ์ เทพมณี เคยได้รับเลือกตั้งเป็นสมาชิกสภาผู้แทนราษฎร จังหวัดลำพูน 3 สมัยติดต่อกัน ในการเลือกตั้ง พ.ศ. 2512 สังกัดพรรคสหประชาไทย การเลือกตั้ง พ.ศ. 2518 สังกัดพรรคเกษตรสังคม และการเลือกตั้ง พ.ศ. 2519 สังกัดพรรคประชาธิปัตย์ เคยดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช ในปี พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง ต่อมาได้รับแต่งตั้งเป็นรองเลขาธิการนายกรัฐมนตรีฝ่ายการเมือง ในปี 2519
ต่อมาได้รับเลือกตั้งเป็นสมาชิกวุฒิสภา จังหวัดลำพูน ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เคยตั้งกระทู้ถามเรื่อง กรณีการช่วยเหลือการขาดสภาพคล่องของธนาคารกรุงเทพพาณิชยการ  จำกัด  (มหาชน)  (บีบีซี)  และสถาบันการเงินที่ประสบปัญหาทางการเงิน ในปี พ.ศ. 2544 และบทบาทอื่นๆ